53. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. οικ. 52857/1426 της 14/18 Ιουλ.  1989 (ΦΕΚ Β΄ 547) Αρμοδιότητες του Γραφείου Περιβάλλοντος και Χωροταξίας της Δ/νσης Περιβάλλοντος και Χωροταξίας Νοτίου Αιγαίου. Έχοντας υπόψη: 1.Τις διατάξεις του Π.Δ. 404/1989 (Α΄ 173) «Αναδιάρθρωση και σύσταση διευθύνσεων Περιφέρειας Υπουργείου Περιβάλλοντος, Χωροταξίας και Δημοσίων Έργων» και ειδικότερα αυτές του άρθρ. 1 παρ. 12. 2.Τις υπηρεσιακές ανάγκες, αποφασίζουμε: 1.Καθορίζονται οι αρμοδιότητες του Γραφείου Περιβάλλοντος και Χωροταξίας Ρόδου, που συστάθηκε με το Π.Δ. 404/1989, ως κάτωθι: 1.Η μέριμνα για τη συγκέντρωση των γενικών πληροφοριών και την ποιότητα του περιβάλλοντος και τις ρυπογόνες δραστηριότητες στην περιοχή, με βάση τις γενικές αρχές και κατευθύνσεις που δίνονται από το Υπουργείο Περιβάλλοντος, Χωροταξίας και Δημοσίων Έργων. 2.Ο συντονισμός των ενεργειών για την παρακολούθηση και προστασία του περιβάλλοντος. 3.Η εισήγηση μέσω της δ/νσης Περιφέρειας Ν. Αιγαίου στο Περιφερειακό Συμβούλιο με βάση περιβαλλοντικά κριτήρια για την κατανομή των πιστώσεων και το σχεδιασμό καθώς και προτάσεις μέτρων για την προστασία του περιβάλλοντος της περιοχής, ιδιαίτερα των ευαίσθητων περιοχών (βιοτόπων κλπ.). 4.Η συλλογή, ανάλυση, επεξεργασία, αξιολόγηση των απαραίτητων στοιχείων και στατιστικών δεδομένων και η εκπόνηση ειδικών μελετών για την υποβοήθηση του έργου της δ/νσης Χωροταξίας του Υπουργείου Περιβάλλοντος, Χωροταξίας και Δημοσίων Έργων και του Περιφερειακού Συμβουλίου. «5.-Η εισήγηση για θέματα προέγκρισης χωροθέτησης έργων και δραστηριοτήτων κατά τις διατάξεις της Κ.Υ.Α. 69269/1990 (Δ΄ 678) που διατηρούνται στην Περιφέρεια σύμφωνα με το άρθρ. 2 του Π.Δ. 28/1993 (Α΄ 9). -Η εισήγηση για την παροχή σύμφωνης γνώμης κατά τις διατάξεις του άρθρ. 4 παρ. 2 του από 24.5.1985 Π.Δ/τος (ΦΕΚ 270/τ.Δ΄). -Η εισήγηση για την έκδοση απόφασης έγκρισης παρεκκλίσεων για εγκαταστάσεις εκτός σχεδίου του από 24.5.1985 Π.Δ/τος (ΦΕΚ 270/Δ΄) και παροχή γνωμοδότησης σύμφωνα με το άρθρ. 5 παρ. 2 του από 24.5.1985 Π.Δ/τος (ΦΕΚ 270/Δ΄). Η παρ. 5, αντικαταστάθηκε ως άνω από την 72205/4554/18-27 Ιουλ. 1994, (ΦΕΚ Β΄ 582), απόφ. Υπ. ΠΕ.ΧΩ.ΔΕ. 6.Η εξειδίκευση των γενικών κατευθύνσεων και οδηγιών των κεντρικών υπηρεσιών του Υπουργείου Περιβάλλοντος, Χωροταξίας και Δημοσίων Έργων στα θέματα πολεοδομικού σχεδιασμού, οικιστικής πολιτικής και κατοικίας καθώς και οικοδομικών και κτιριοδομικών κανονισμών. 23.Α.αα.53-54 Υπουργείο Χωροταξίας Οικισμού και Περιβάλλοντος 7.Ο συντονισμός της υλοποίησης των προγραμμάτων εκτέλεσης έργων που προβλέπονται από τα Γενικά Πολεοδομικά Σχέδια και τις Πολεοδομικές Μελέτες. 8.Η παρακολούθηση, ο συντονισμός και η διατύπωση απόψεων σε ότι αφορά προγράμματα μελετών Γ.Π.Σ. και πολεοδομικών μελετών ή και μεμονωμένων ως άνω μελετών. 9.Η απόφαση εξαίρεσης από την κατεδάφιση σύμφωνα με τις διατάξεις του Α.Ν. 410/1968. 10.Η απόφαση έγκρισης των παρεκκλίσεων για εγκαταστάσεις εκτός σχεδίου. 11.Αρμοδιότητες που αναφέρονται σε θέματα επικίνδυνων οικοδομών (π.δ. 13.4.1929 Α΄ 153) σύμφωνα με τις παρ. 3 και 4 του άρθρ. 5 αυτού. 12.Όλα τα διοικητικά, οικονομικά και διαχείρισης θέματα που αφορούν το Γραφείο, καθώς και η συγκέντρωση και πρώτη επεξεργασία στατιστικών και λοιπών στοιχείων. 13.Η διακίνηση της αλληλογραφίας, η δακτυλογράφηση και αναπαραγωγή εγγράφων και εντύπων, η βεβαίωση της ακρίβειας αντιγράφων ή φωτοτυπιών οποιουδήποτε εγγράφου και γενικά δικαιολογητικών, σύμφωνα με τις διατάξεις του Νόμ. 1599/1986 (Α΄ 75), η μέριμνα για τη βεβαίωση του γνήσιου της υπογραφής του προσωπικού και των πολιτών, ως και η φύλαξη, συντήρηση και καθαρισμός του καταστήματος της υπηρεσίας. 2.Η χωρική αρμοδιότητα του Γραφείου Περιβάλλοντος και Χωροταξίας Ρόδου καλύπτει το σύνολο του νομού Δωδεκανήσου. 3.Του γραφείου προΐσταται υπάλληλος του κλάδου ΠΕ πολιτικών μηχανικών ή αρχιτεκτόνων μηχανικών ή μηχανολόγων-ηλεκτρολόγων μηχανικών ή χημικών μηχανικών ή μεταλλειολόγων μηχανικών ή χημικών-βιολόγων φυσικών φυσιογνωστών γεωλόγων ή γεωπόνων-δασολόγων ή αγρονόμων τοπογράφων ή ΤΕ τεχνολογικών εφαρμογών. 